

ที่ ลพ ๕๕๖๐๔/ว ๑๘๒ สำนักงานเทศบาลตำบลก้อ

99 หมู่ 3 ต.ก้อ อ.ลี้ จ.ลำพูน 51110

๙ ตุลาคม ๒๕๖๒

เรื่อง ขอความอนุเคราะห์ประชาสัมพันธ์การรับขึ้นทะเบียนเบี้ยยังชีพผู้สูงอายุ

เรียน กำนัน/ ผู้ใหญ่บ้านหมู่ที่ ๔

ตั้งแต่เดือนตุลาคม ๒๕๖๒ – เดือนพฤศจิกายน ๒๕๖๒ และเดือนมกราคม ๒๕๖๓ – เดือนกันยายน ๒๕๖๓ เทศบาลตำบลก้อ ขอเชิญชวนให้ผู้สูงอายุที่มีอายุครบ ๖๐ ปีบริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุ และผู้สูงอายุที่จะมีอายุครบ ๖๐ ปีบริบูรณ์ในปีงบประมาณ ๒๕๖๔ นับจนถึงวันที่ ๑ กันยายน ๒๕๖๔ (เกิดก่อนวันที่ ๒ กันยายน ๒๕๐๔) หรือ**เกิดระหว่าง ๒ กันยายน ๒๕๐๓ ถึง ๑ กันยายน ๒๕๐๔** ที่มีคุณสมบัติ ดังนี้

1. มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้

ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี

1. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กร

ปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ

ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่เดือนตุลาคม ๒๕๖๒ – เดือนพฤศจิกายน ๒๕๖๒ และเดือนมกราคม ๒๕๖๓ - เดือนกันยายน ๒๕๖๓ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ กองสวัสดิการสังคมเทศบาลตำบลก้อ ระหว่างเวลา ๐๘.๓๐ – ๑๖.๓๐ น. (ในวันและเวลาราชการ) เพื่อจะได้มีสิทธิรับเงินเบี้ยยังชีพ โดยเตรียมเอกสารหลักฐาน ดังนี้

* บัตรประจำตัวประชาชนพร้อมสำเนา จำนวน ๑ ฉบับ
* ใบทะเบียนบ้าน (ที่เป็นปัจจุบัน) พร้อมสำเนา จำนวน ๑ ฉบับ
* สำเนาสมุดบัญชีธนาคาร ธกส. สาขาลี้ พร้อมรับรองสำเนา(กรณีโอนเงินเข้าบัญชี) จำนวน ๑ ฉบับ
* บัตรประจำตัวประชาชนผู้รับมอบอำนาจพร้อมสำเนา จำนวน ๑ ฉบับ
* ใบทะเบียนบ้านผู้รับมอบอำนาจพร้อมสำเนา จำนวน ๑ ฉบับ

จึงเรียนมาเพื่อโปรดทราบและประชาสัมพันธ์ให้ทราบโดยทั่วกัน

ขอแสดงความนับถือ

****



(นายชุมพร มะโน)

นายกเทศมนตรีตำบลก้อ

กองสวัสดิการสังคมเทศบาลตำบลก้อ

งานสังคมสงเคราะห์

โทร. 0๕๓-๐๙๖๐๑๑

**“ยึดมั่นธรรมาภิบาล บริการเพื่อประชาชน”**